หุ้น,น้ำมันพุ่ง-ทองร่วงแรง
ตัวเลขจ้างงานสูงเกินคาด ดันหุ้นดาวโจนส์ปิดบวก 147.29 จุด กดทองร่วงเกือบ 40 ดอลล์ ขณะที่ราคาน้ำมันพุ่ง 1.98 ดอลลาร์ จากสถานการณ์ในอียิปต์
29 ต.ค. 2565

ตัวเลขจ้างงานสูงเกินคาด ดันหุ้นดาวโจนส์ปิดบวก 147.29 จุด กดทองร่วงเกือบ 40 ดอลล์ ขณะที่ราคาน้ำมันพุ่ง 1.98 ดอลลาร์ จากสถานการณ์ในอียิปต์
ดัชนีดาวโจนส์ตลาดหุ้นนิวยอร์กปิดตลาดปรับตัวเพิ่มขึ้น หลังสหรัฐเผยตัวเลขจ้างงานนอกภาคการเกษตรประจำเดือนมิ.ย.สูงเกินคาด
ดัชนีเฉลี่ยอุตสาหกรรมดาวโจนส์เพิ่มขึ้น 147.29 จุด หรือ 0.98% ปิดที่ 15,135.84 จุด ดัชนี S&amp;P 500 บวก 16.48 จุด หรือ 1.02% ปิดที่ 1,631.89 จุด และดัชนี Nasdaq ปรับขึ้น 35.71 จุด หรือ 1.04% ปิดที่ 3,479.38 จุด
ตลาดหุ้นนิวยอร์กทะยานขึ้นหลังจากที่กระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตรประจำเดือนมิ.ย. ปรับตัวเพิ่มขึ้น 195,000 ตำแหน่ง ขณะที่อัตราว่างงานทรงตัวในระดับเดิมที่ 7.6% 
จากตัวเลขจ้างงานที่สูงเกินคาด ประกอบกับดอลลาร์แข็งค่าขึ้น กระตุ้นนักลงทุนทิ้งทองคำหันไปซื้อสินทรัพย์ที่มีความเสี่ยงเพื่อเก็งกำไร โดยทองคำตลาดโคเมกซ์ของสหรัฐ ลดลง 39.20 ดอลลาร์ ปิดที่ 1,212.70 ดอลลาร์ต่อออนซ์ 
และจากสถานการณ์ไม่สงบตามหลังการรัฐประหารในอียิปต์ ทำให้ราคาน้ำมัน พุ่งแรง โดยเฉพาะตลาดนิวยอร์ก ที่ปิดสูงสุดในรอบกว่าปีเศษ สัญญาล่วงหน้าน้ำมันดิบชนิดไลต์สวีตครูดของสหรัฐ งวดส่งมอบเดือนส.ค. เพิ่มขึ้น 1.98 ดอลลาร์ ปิดที่ 103.22 ดอลลาร์ต่อบาร์เรล สูงสุดนับตั้งแต่วันที่ 2 พ.ค. 2012 ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.18 ดอลลาร์ ปิดที่ 107.72 ดอลลาร์ สูงสุดนับตั้งแต่วันที่ 2 เม.ย